ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660053716

ขอให้แก้ไขปัญหาการตั้งโต๊ะจำหน่ายอาหารบนทางบาทวิถี บริเวณร้านอาหารอิตาเลียน (ไม่ทราบชื่อ) ซอยนราธิวาสราชนครินทร์ 17 แยก 5-2 แขวงทุ่งมหาเมฆ เขตสาทร กรุงเทพมหานคร จุดสังเกต ร้านอาหารดังกล่าวจะอยู่บริเวณหัวมุมของซอย และอยู่ตรงข้ามกับบ้านมหาเมฆ เนื่องจากผู้ร้องแจ้งว่า ร้านดังกล่าวมีการตั้งโต๊ะจำหน่ายอาหารบนทางบาทวิถีจำนวนหลายโต๊ะ และมีการกางผ้าใบยื่นออกมาจากตัวอาคาร เพื่อเป็นร่มให้แก่ลูกค้า ทำให้ไม่สามารถเดินบนทางบาทวิถีได้ อีกทั้งร้านอาหารดังกล่าวได้มีการนำกรวยมาตั้งบริเวณริมถนนภายในซอย เพื่อไม่ให้มีรถมาจอด และเพื่อเป็นการจองพื้นที่จอดรถให้แก่ลูกค้าที่มาใช้บริการ ทำให้ประชาชนต้องเดินบริเวณกลางถนน ซึ่งผู้ร้องเกรงว่าอาจก่อให้เกิดอุบัติเหตุได้ พบเห็นตั้งแต่ช่วงเวลาประมาณ 12.00-22.00 น. เป็นประจำทุกวัน จากกรณีดังกล่าวส่งผลให้ผู้ร้อง และประชาชนได้รับความเดือดร้อนเป็นอย่างมาก โดยประสบปัญหามาเป็นระยะเวลาประมาณ 3-4 ปีแล้ว เบื้องต้นเคยติดต่อแจ้งเรื่องไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 แล้ว และได้มีเจ้าหน้าที่ลงพื้นที่ตรวจสอบ พบว่ามีการกระทำผิดจริง จึงได้ทำการเปรียบเทียบปรับ แต่ผู้ร้องก็ยังคงพบเห็นการตั้งโต๊ะจำหน่ายอาหารบนทางบาทวิถี  และการนำกรวยมาตั้งบริเวณริมถนนภายในซอยเพื่อจองพื้นที่จอดรถให้ลูกค้าของร้านอาหารดังกล่าวอยู่เช่นเดิม จึงประสงค์ให้หน่วยงานที่เกี่ยวข้องดำเนินการตรวจสอบ และแก้ไขปัญหาดังกล่าว เพื่อบรรเทาความเดือดร้อนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata